Flughofm Gran Canaria

Da Flughofm Gran Canaria  (schbanisch: Aeropuerto de Gran Canaria)(IATA-Code: LPA, ICAO-Code: GCLP) ligd esdle af da Kanarninsl Gran Canaria, uma 18 km siadle fo da Haubdstod Las Palmas de Gran Canaria und umara 25 km neadle vo Maspalomas, Playa del Inglés und San Agustín, de Bsuachazentren fo da Insl. Da Flughofm gfindse an da Buchd Bahía de Gando und wiad aa fo da schbanischn Lufdwoffm gnuzd.

 Gschicht 

Im Aprui 1930 hod da Kini Alfonso XIII fo Spanien an Schriib afgsezd, das ois wos in da Bahía de Gando schdäd und no baud wiad, zan stootlechn Flughofm kead. Damid hom a ziwuie Flugzeug duad aafschdeing und aa wida owakumma deafa. Da eschde Flug fo Madrid no Gran Canaria is 1933 gwen und 1935 hans no oodauand gflong. Zweng däm wiad a ofd 1935 ois Daeffnung fom Flughofm oogem.
Uma 1946 isa Terminal dazuakemma gwen und oisamd Fluggsäischofdn hand fo Lanzarote umazong. Dano hodma 1948 oogfangd a neie Roiboh mida Läng fo 700 m zbaun, de hodma 1957 af 2000 m folängad kod und osfoitiad. Und weis ez gwiisd hom wias gäd, iss 1960 af 3100 m gmochd gwen. 1963 isa Foafäid, 1966 a Tower (a Tuam fias Kondroizändrum) dazuakemma gwen. 1970 hodma de Roibahna fia Diisnfliaga obassn miassn. Und 1980 isa zwoate Roiboh dazukemma gwen.
S aktuäie Terminal fo 1991 is 100.000 qm grous, hod 76 Oofeadigungsschoida, 11 Fluggastbruggn und 16 Koffabandl.

 Im Netz 

 Offizielle Website des Flughafens (deutsch, englisch, spanisch)
 Offizielle Website des Betreibers (englisch, spanisch)
 Flughafendaten auf World Aero Data

 Beleg 

Gran Canaria